《送友游武夷》
明代·陆俸

秋来天外结幽期，一月看山到武夷。
石壁负舟仙去后，天风吹袂独吟时。
花深九曲烟霞寂，月出千峰猿鸟悲。
我亦江湖从孟浪，闻君长往不胜思。

作者简介：苏州府吴县人，字天爵，号桃谷。正德六年进士。历官刑部郎中，以谏武宗南巡被杖，谪出为府同知。世宗即位，复仕宝庆知府。寻弃官归隐桃坞。有《桃谷遗稿》。